tartuNLP/wikipedia-smugri-20251201 huggingface dataset:
Luonnenäyttelijä

Luonnenäyttelijä on näyttelijä, joka erikoistuu esittämään luonnerooleja eli monenlaisia, usein epätavallisen oloisia luonteita erityisesti elokuvissa. Usein luonnenäyttelijä pystyy eläytymään vakuuttavasti myös eri ikäisiin hahmoihin. Luonneroolien tekijä on usein parhaimmillaan uransa keski- ja loppuvaiheissa elämänkokemuksensa myötä.
Monipuolisuuden sijaan monet luonnenäyttelijät erikoistuvat ulkonäkönsä, oman persoonallisuutensa ja näyttelijäntyylinsä ohjaamina tyyppinäyttelijäksi keskittymällä tietynlaisen perushahmon näyttelemiseen lähes koko uransa ajan, kuten koomisiin rooleihin, johtajahahmoihin, äidillisiin rooleihin tai rikollishahmoihin. Suomenkin teattereissa ja elokuvissa oli 1900-luvun alkuvuosikymmeninä tavallista tällainen tyypittely eli fakkiuttaminen, jossa näyttelijä teki koko uransa ajan tietynlaisia rooleja. Glenn D. Wilson määrittelee erityisen vahvasti omaa henkilökohtaista luonnettaan toteuttavia näyttelijöitä ”persoonallisuustähdiksi”, jotka turvautuvat omaan karismaansa ja toteuttavat usein omaa luonnettaan
rooleissaan. Esimerkkeinä hän mainitsee John Waynen ja Marilyn Monroen.
Näyttelijä saattaa jäädä suositun luonneroolinsa ”vangiksi” niin, että muuntautumiskyky heikkenee. Lasse Pöysti aloitti uransa jo lapsena iloisen, rennon ja kiltin Suomisen Ollin rooleissa, ja tämän ”kiltteyden urkupisteen” hän sanoi vaivanneen itseään aikuisrooleihin asti.
Luonnenäyttelijän roolit ovat yleensä sivuosia, mutta kuitenkin olennaisia draaman ja tarinan kannalta. Luonnenäyttelijät ovat monipuolisuutensa ansiosta usein hyvin työllistettyjä, ja heistä voi uransa mittaan tulla yleisön suursuosikkeja juuri muuntautumiskykynsä takia.
Elokuvahistorian muuntautumiskykyisimpiin luonnenäyttelijöihin kuuluvat brittiläiset Peter Sellers ja Alec Guinness saattoivat esittää monia erilaisia hahmoja jopa samassa elokuvassa, Sellers "" (1964) ja Guinness komediassa "Kruunupäitä ja hyviä sydämiä" (1949).
Hollywoodissa monet tunnetut näyttelijät tekevät ensin sivurooleja koska eivät ole perinteisellä tavalla sopivia päärooleihin, mutta saattavat saada pääosan jossa vaaditaan tietynlaista ihmistyyppiä. Karkeapiirteinen Humphrey Bogart teki pitkään roiston tai hylkiön rooleja, kunnes hänet keksittiin romanttiseen päärooliin kyynisenä kapakoitsija Rickinä elokuvassa "Casablanca" (1942). Suomen ahkerin elokuvanäyttelijä Siiri Angerkoski opittiin tuntemaan suulaista ja topakoista komediahahmoistaan, mutta teki uransa viimeisen roolin vakavana ja herkkänä vanhuksena televisioelokuvassa "Aliisa" (1970).
Heggedal

Heggedal on asuinalue Askerin kunnassa Akershusin läänissä Norjassa. Se muodosti aiemmin oman taajamansa, mutta kasvoi vuonna 2019 yhteen Oslon keskustaajaman kanssa. Heggedal sijaitsee Gjellumvannetin rannalla. Siellä on rautatie- ja linja-autoasema.
Trond Brænne

Trond Brænne (31. heinäkuuta 1953 Oslo – 16. maaliskuuta 2013 Oslo) oli norjalainen näyttelijä ja lastenkirjailija. Hän opiskeli näyttelijäksi Det Norske Teatretissa ja näytteli siellä vuosina 1977–1996. Sieltä hän siirtyi Norjan kansallisteatteriin. Lastenkirjojen kirjoittamisen lisäksi hän teki sanoituksia lastenlauluihin.
Brænne

Brænne on seuraavien norjalaisten henkilöiden sukunimi:
David Owuor

David Edward Owuor (s. 1966 Goma, Kenia) on kenialainen profeettana esiintyvä uskonnollinen johtaja. Owuorin seuraajat uskovat, että hänellä on yliluonnollisia kykyjä ja että hän kykenee niillä parantamaan sairaita.
Kenialaislähteiden mukaan Owuor olisi valmistunut maisteriksi Nairobin yliopistosta 1988 ja opiskellut sittemmin tohtorin tutkinnon Israelissa molekyyligenetiikan alalla. "Helsingin Sanomien" mukaan tiedon paikkansapitävyys on epävarma. 
2000-luvun alussa Owuor ryhtyi saarnaajaksi ja perusti oman uskontokuntansa Parannuksenteon ja Pyhyyden palvelustyö (). Hän on kerännyt toiminnallaan runsaasti seuraajia sekä merkittävän omaisuuden.
Owuorin markkinoidaan pystyvän parantamaan jopa etänä vakavia sairauksia, sokeutta, kuuroutta, syöpäkasvaimia ja HIV-tartuntoja.
Owuor on esiintynyt Suomessa 2010-luvulta alkaen. Esiintymisten järjestämisestä Suomessa on vastannut Parannuksenteon ja Pyhyyden palvelustyö Suomi -niminen yhdistys. Joitakin hänen vierailujaan Suomessa on peruttu, kun tilavuokraajat ovat todenneet, ettei toiminta ole heidän arvojensa mukaista tai niistä olisi aiheutunut mainehaittaa. Homoseksuaalisuuden pitäminen syntinä on herättänyt julkista keskustelua. Suomessa Owuroa on markkinoitu herätyskristillisillä televisiokanavilla ja internetvideoilla. 
Teologi Jyri Komulaisen mukaan Owuorin perustuma uskontokunta on karismaattinen, lopun aikoja korostava liike, jonka opetuksessa on menestysteologian piirteitä.
Cognée (1907)

Cognée oli Ranskan laivaston Claymore-luokan hävittäjä ensimmäisessä maailmansodassa.
Valmistus.
Alus tilattiin 5. toukokuuta 1905 Toulonin laivastontelakalta, missä köli laskettiin 1. toukokuuta 1906. Alus laskettiin vesille 26. marraskuuta 1907 ja otettiin palvelukseen koeajoja varten elokuussa 1908. Alus otettiin varsinaiseen palvelukseen joulukuussa 1908.
Palvelus.
Palvelukseen otettaessa alus liitettiin Välimeren laivueeseen (). Alkuvuodesta 1914 se oli 1re Armée navalen 5. hävittäjälaivueessa. Sodan ajan alus oli Välimerellä Dardanellit mukaan lukien. Se poistettiin alusluettelosta 27. heinäkuuta 1921 ja myytiin 1. maaliskuuta 1922 Toulonissa romutettavaksi.
Hache (1908)

Hache oli Ranskan laivaston Claymore-luokan hävittäjä ensimmäisessä maailmansodassa.
Valmistus.
Alus tilattiin 5. toukokuuta 1905 Toulonin laivastontelakalta, missä köli laskettiin 1. elokuuta 1906. Alus laskettiin vesille 15. helmikuuta 1908 ja otettiin palvelukseen koeajoja varten joulukuussa 1908. Alus otettiin varsinaiseen palvelukseen kesäkuussa 1909.
Palvelus.
Palvelukseen otettaessa alus liitettiin Välimeren laivueeseen (). Alus varustettiin kesäkuussa 1912 kevyeksi miinalaivaksi. Vuonna 1914 se liittyi 1re Armée navalen 4. hävittäjälaivueeseen. Sodan ajan alus oli Välimerellä Port Said mukaan lukien. Alus liitettiin maaliskuussa 1920 torpedomiesten koulutuskeskukseen. Se poistettiin alusluettelosta 27. heinäkuuta 1921 ja myytiin 12. joulukuuta 1921 Toulonissa romutettavaksi.
Lothar (etunimi)

Lothar on alkuaan saksalainen miehen etunimi.
Nimen aineksina ovat ’kuuluvaa’ tai ’kuuluisaa’ (muinaisyläsaksan "hlut") ja ’sotajoukkoa’ ("heri") merkitsevät sanat. Lothar-nimi oli Saksassa suosituimmillaan, 50 suosituimman poikalasten nimen joukossa, 1930-40-luvuilla. Nykyään sitä annetaan lapsille vain hyvin harvoin.
Jordanian kielet

Jordania on suhteellisen monikielinen maa: 11 367 000 asukkaan maassa tavataan 12 elävää kieltä, joista neljä on kotoperäisiä. Väestöstä 98 % on lukutaitoisia. Arabian kielen asema on erittäin vahva.
Arabia.
Jordanian perustuslain mukaan maan ainoa virallinen kieli on arabia. Perustuslain mukaan kaikki jordanialaiset ovat myös lain edessä tasavertaisia riippumasta kielellisestä taustastaan. Käytännössä kaikki maan asukkaat osaavat arabiaa, ja se on maan enemmistön ja paikallisten vähemmistökielten puhujien yhteinen kieli.
Kuten muissakin arabiankielisissä maissa myös Jordaniassa puhuttu arabia poikkeaa huomattavasti virallisissa yhteyksissä käytettävästä kirjakielestä. Näistä ainoastaan kirjakieltä opetetaan Jordanian kouluissa. Jordaniassa puhuttava arabian kielen variantti kuuluu niin sanottuihin levanttilaisiin murteisiin. Muita Jordaniassa tavattavia arabian murteita ovat Palestiinan ja Syyrian murteet.
Vähemmistökielet.
Jordanialaisiin vähemmistökieliin kuuluvat muun muassa armenia, tšerkessi, tšetšeeni ja adyge. Näistä merkittävimmät ovat tšerkessi (1,4 % maan väestöstä) ja adyge (1 %). Vähemmistökielten puhujat osaavat käytännössä aina myös arabiaa. Vuonna 2016 Jordanian armenialaisväestön kooksi arvioitiin 3000.
Vähemmistökielten puhujat alkoivat saapua Jordaniaan Kaukasukselta ja Anatoliasta 1700-luvun lopulla.
Jordanialainen viittomakieli on käytössä maan kuurojen yhteisön keskuudessa. Tämän yhteisön tarkasta määrästä ei ole luotettavia tai varmoja tietoja, mutta arvio määrästä on noin 60 000. Maassa toimii yksi kuuroille tarkoitettu koulukoti, jossa vuonna 2008 oli 140 oppilaspaikkaa. Suurin osa paikallista viittomakieltä käyttävistä on ilmaissut vastahakoisuutensa yhtenäistä viitottua arabiaa kohtaan. Viittomakielellä on myös runsaasti variantteja.
Vieraat kielet.
Johtuen siirtomaahistoriastaan englannin kielellä on merkittävä asema Jordaniassa sen itsenäistymisen jälkeen. Kieli on pakollinen oppiaine maan lukioissa ja siihen panostetaan myös jordanialaisissa yliopistoissa. Englanti on arabiaan verrattava merkittävä kieli paikallisessa mediassa, elinkeinoelämässä ja tutkimuksen tekemisessä. Suurin osa maan keskiluokkaan ja eliittiin kuuluvista osaa sujuvaa englantia.
Toinen Jordaniassa sen siirtomaahistorian vuoksi tavattava kieli on turkki, jota maassa puhutaan vähäisissä määrin ja puhujat kuuluvat vanhempaan sukupolveen.
Venäjän puhujat painottuvat vanhempaan ikäluokkaan, joka kävi aikoinaan koulunsa Neuvostoliitossa. Muita huomattavia vieraita kieliä ovat muun muassa saksa ja tagalog, jota puhuvat maahan Filippiineiltä saapuneet vierastyöläiset. Ranskan kieltä opettaan yleisesti vieraana ja valinnaisena kielenä lukio- ja yliopistotasolla.
Montserrat (nimi)

Montserrat on katalonialainen naisen etunimi.
Montserrat on alun perin Kataloniassa sijaitsevan vuoren nimi (latinan "mons serratus" ’sahalaitainen vuori’). Henkilönnimenä Montserrat viittaa Montserratin Mustaan Neitsyt Mariaan, jonka kuuluisa kuva on tällä vuorella sijaitsevassa Santa Maria de Montserratin luostarissa.
1-pentyyni

1-pentyyni on orgaaninen yhdiste, jonka kemiallinen kaava on C5H8 (CH3CH2CH2C≡CH), ja moolimassa 68.12 g/mol. Se esiintyy 20 °C lämpötilassa värittömänä, pahanhajuisena nesteenä. Sen sulamispiste on noin –105 °C ja kiehumispiste noin 40 °C
People for the American Way

People for the American Way (lyh. PFAW) on yhdysvaltalainen progressiivinen etujärjestö. Järjestön perusti televisiotuottaja Norman Lear vuonna 1981 vastauksena kristillisen oikeiston kasvavaan vaikutusvaltaan ja sen perinteisiä moraalisia arvoja korostaviin poliittisiin kantoihin.
PFAW on voittoa tavoittelematon järjestö, joka keskittyy kannattajiensa mobilisointiin perustuslaillisten periaatteiden, kuten sananvapauden, kirkon ja valtion erottamisen sekä lain edessä yhdenvertaisen suojan, puolustamiseksi. Järjestö esittää toimintansa usein puolustuksena autoritaarisia tai suvaitsemattomia ideologioita vastaan.
Järjestö on toteuttanut laajoja kampanjoita ideologisesti äärimmäisiksi katsottuja oikeusviranomaisten ehdokkaita vastaan, mukaan lukien toimet korkeimman oikeuden ehdokasta Robert Borkia vastaan vuonna 1987 sekä useita George W. Bushin nimittämiä ehdokkaita, kuten Janice Rogers Brownia, Miguel Estradaa ja William Pryoria, vastaan. Järjestö on tuottanut raportteja ja mainoksia, joissa korostetaan heidän kantojaan esimerkiksi aborttiin, kansalaisoikeuksiin ja federalismiin liittyvissä kysymyksissä. Nämä toimet vaikuttivat useiden ehdokkaiden nimityksen hidastamiseen tai hylkäämiseen, mitä PFAW pitää menestyksinä oikeuslaitoksen tasapainon säilyttämisess. Kriitikoiden mukaan vastustus perustui puolueellisiin vääristelyihin eikä pätevyyteen.
Tuomioistuinten lisäksi PFAW harjoittaa äänestäjien valistusta, lobbaa progressiivista politiikkaa äänioikeuden saatavuuden ja uskonnollisen vaikutusvallan vähentämiseksi julkisessa elämässä sekä tarkkailee konservatiivisia verkostoja, kuten Federalist Societyä, oikeudellisten nimitysten muokkaamisessa. Sen käyttämät taktiikat ovat herättäneet syytöksiä ideologisten lakmustestien soveltamisesta ja vasemmistolaisten prioriteettien asettamisesta neutraalin perustuslaillisen tulkinnan edelle.
Holmgren

Holmgren on muun muassa seuraavien henkilöiden sukunimi:
Raamatun virheettömyys

Raamatun virheettömyys on pääasiassa evankelisten protestanttien ylläpitämä oppi, jonka mukaan "Raamattu" alkuperäisissä käsikirjoituksissaan ei sisällä virheitä tai ristiriitoja millään sen käsittelemällä alueella. Näkemyksen mukaan Raamattu on täysin totuudenmukainen ja vapaa valheista. Näin todetaan Chicagon julistuksessa Raamatun virheettömyydestä, joka yli 200 teologin ja tutkijan vuonna 1978 allekirjoittama julistus.
Käsite heijastaa varhaisen kirkkoisien (kuten Augustinuksen) vahvistuksia, joiden mukaan Raamatun ilmeiset ristiriitaisuudet johtuvat tulkintavirheistä eikä tekstin virheistä. Raamattua on puolustettu jatkuvasti sen luotettavuutta kohtaan esitettyjä haasteita vastaan. Kannattajat, kuten B. B. Warfield ja nykyajan apologeetat, perustelevat oppia Raamatun sisäisillä viittauksilla jumalalliseen inspiraatioon, tuhansien muinaisten kopioiden todistamaan käsikirjoitusten uskollisuuteen sekä arkeologisiin ja historiallisiin vahvistuksiin jotka ovat yhdenmukaisia ulkoisten lähteiden kanssa.
Virhettömyyttä koskevat kiistat johtuvat usein väitetyistä ristiriitaisuuksista tai ristiriidoista modernin tieteellisen konsensuksen kanssa, kuten luomiskertomuksista tai ihmeistä, joiden liberaaliteologiset kriitikot väittävät heikentävän tekstin uskottavuutta. Puolustajat väittävät, että nämä ongelmat ratkeavat kirjaimellis-historiallis-kieliopillisen tulkinnan ja fenomenologisen kielen tunnustamisen avulla. Oppi on merkittävä, koska se on evankelisen hermeneutiikan kulmakivi, joka varmistaa Raamatun ylivoimaisen auktoriteetin ihmisjärkeen tai perinteisiin nähden uskon ja käytännön kysymyksissä.
Ankkuri (Vaasa)

Ankkuri on Vaasan yliopiston rakennus, joka sijaitsee yliopiston kampusalueella. Ankkuri valmistui vuonna 2001 nimellä Tritonia ja oli tuolloin tiedekirjasto. Vuonna 2022 rakennus sai nykyisen nimensä Ankkurin, rakennuksen muuttuessa kirjastosta toimistorakennukseksi.
Historia.
Vuonna 1969 Vaasan teknillinen oppilaitos teki aloitteen Vaasan kaupungille teknillis-kaupallisen kirjaston perustamisesta kaupunginkirjaston yhteyteen. Asia käsiteltiin 11. joulukuuta 1969 kaupunginvaltuusto kokouksessa. Kokouksen pohjalta perustettiin toimikunta kirjaston perustamiselle, mutta tämä ei toteuttanut hanketta.&lt;ref name="Palonen/17"&gt;Palonen &amp; ym. 2011, s. 17.&lt;/ref&gt; 1980-luvulla opetusministeriö pyrki edistämään Vaasassa toimivien korkeakoulujen yhteistyötä.&lt;ref name="Palonen/14-16"&gt;Palonen &amp; ym. 2011, s. 14–16.&lt;/ref&gt; Ministeriön johtaman korkeakoulujen yhteistyöryhmän raportissa käsiteltiin laajasti kirjaston perustamista. Hanketta tuettiin, mutta aikataulun nopeutta ei nähty tärkeänä.&lt;ref name="Palonen/18"&gt;Palonen &amp; ym. 2011, s. 18.&lt;/ref&gt; 
24. tammikuuta 1984 Vaasan yliopiston rehtori Mauri Palomäki kutsui koolle toimikunnan, johon kuului kaikkia osapuolia edustavat tahot. Toimikunta nimettiin Pohjanmaan tiedekirjaston suunnittelutoimikunnaksi. Toimikunnalle asetettiin tehtäväksi suunnitella vuonna 1985 kirjaston toimintaa Åbo Akademin, Svenska handelshögskolanin ja Vaasan yliopiston tarpeiden mukaisesti.&lt;ref name="Palonen/19-20"&gt;Palonen &amp; ym. 2011, s. 19–20.&lt;/ref&gt; 
Vuonna 1984 järjestettiin myös Vaasan korkeakoulujen rakentamisen neuvottelukunnan ja rakennushallituksen toimesta arkkitehtikilpailu. Kilpailutehtävään kuului muiden rakennusten lisäksi Vaasan korkeakoulujen 
yhteinen kirjasto. Kilpailun voitti Arkkitehtuuritoimisto Käpy ja Simo Paavilainen.&lt;ref name="Palonen/20-21"&gt;Palonen &amp; ym. 2011, s. 20–21.&lt;/ref&gt;
Vuonna 1996 aloitettiin kirjaston rakennussuunnittelu.&lt;ref name="Palonen/23-26"&gt;Palonen &amp; ym. 2011, s. 23–26.&lt;/ref&gt; Itse rakennustyöt aloitettiin 11. lokakuuta 1999.&lt;ref name="Palonen/7"&gt;Palonen &amp; ym. 2011, s. 7.&lt;/ref&gt; Tritonia perustettiin virallisesti 1. elokuuta 2001 ja se avattiin 20. elokuuta samana vuonna.&lt;ref name="Palonen/26-27"&gt;Palonen &amp; ym. 2011, s. 26–27.&lt;/ref&gt;
Vuonna 2022 Tritoniaan tehtiin laaja uudistustyö. Uudistustöiden yhteydessä rakennuksen nimi vaihtui Ankkuriksi ja rakennuksesta poistettiin kirjaston tilat, jotka siirrettiin Luotsi rakennukseen, joka taas nimettiin uudelleen Tritoniaksi.
Tilat.
Vaasan yliopiston lisäksi Ankkurin tiloissa sijaitsee yliopiston kaikki neljä ainejärjestöä: CoMedia ry, Hallinnoijat ry, Tutti ry ja Warrantti ry.
Princetonin teologinen seminaari

Princetonin teologinen seminaari () on yksityinen teologinen korkeakoulu, joka on perustettu vuonna 1812 Princetonissa, New Jerseyssä. Seminaari perustettiin Presbyterian Church (USA)-kirkkokunnan alaisuuteen. Seminaarin perustivat presbyteriaanisen kirkon yleiskokous ja Archibald Alexander. Sen tarkoituksena oli kouluttaa pappeja Princetonin yliopistosta riippumattomasti.
Yhdysvaltojen toiseksi vanhimpana ja suurimpana presbyteerisenä seminaarina se painottaa reformoitua ja ekumeenista teologiaa. Seminaari valmistaa opiskelijoita papin virkaan, akateemiseen uraan ja johtotehtäviin. Seminaarilla on noin 1,36 miljardin dollarin pääoma vuonna 2023 ja viime aikoina noin 287 jatko-opiskelijaa eri kristillisistä kirkkokunnista. Seminaari ylläpitää muun muassa Wright Library -kirjastoa, joka on yksi maailman suurimmista teologisista kokoelmista.
Historiallisesti seminaari oli ortodoksisen reformoidun teologian linnake Alexanderin ja B. B. Warfieldin kaltaisten opettajien johdolla. Vuonna 1929 Princetonin seminaari koki merkittävän uudelleenorganisoinnin modernismia koskevien laajempien kiistojen keskellä, mikä johti konservatiivisten johtajien lähtemiseen ja seminaarin siirtymiseen kohti progressiivisempia teologisia suuntauksia.
Seminaari on kohdannut jatkuvasti jännitteitä sen perinteiden ja akateemisten progressiivisten piirien painostuksen välillä. Seminaari on kohdannut syytöksiä sen alkuaikojen osallisuudesta orjuuden ylläpitämiseen, minkä vuoksi seminaari osoitti vuonna 2019 yli 27 miljoonaa dollaria stipendeihin ja rasismin vastaisiin ohjelmiin. Vuonna 2017 seminaari peruutti Kuyper-palkinnon pastori Tim Kelleriltä protestien vuoksi, joissa viitattiin hänen kantoihinsa naispappeudesta ja homoseksuaalien pappisvihkimyksistä.
Tagtabazar

Tagtabazar on taajama ja samannimisen piirikunnan hallinnollinen keskus Maryn maakunnassa Turkmenistanissa. Se sijaitsee Murgabjoen vasemmalla rannalla 240 kilometriä Marysta kaakkoon. Vuoden 2022 väestönlaskennan mukaan taajamassa oli 13 312 asukasta.
Tagtabazar on Pendin keidasalueen historiallinen keskus. Se oli 1900-luvun alkuun saakka tärkeä markkinapaikka, jonka kautta kulkivat kauppakaravaanit Iranista ja Afganistanista. Paikkakunnan nimi tarkoittaa ”tasaista toria”. Venäläiset valtasivat alueen vuonna 1885, mikä aiheutti diplomaattisen kriisin Britannian kanssa. Neuvostoaikana Tagtabazarissa oli rajavartioston päämaja.
Taajamassa toimii puuvillankäsittelylaitos, kehräämö ja meijeriteollisuutta. Piirikunnassa viljellään puuvillaa ja viljaa sekä harjoitetaan karjanhoitoa, puutarha- ja viininviljelyä ja silkkikuidun tuotantoa.
Paikallinen nähtävyys on lähistöllä sijaitseva Ýekedeşikin asuinluolasto moneen kerrokseen koverrettuine huoneineen. Sen alkuperäinen käyttötarkoitus on tuntematon.
Ikuisen teekkarin laulu

Ikuisen teekkarin laulu on teekkarilaulu, joka lauletaan Kun minä kotoani läksin -kansanlaulun melodian mukaan. Laulun sanat ovat peräisin 1920-luvulta. Ikuisen teekkarin laulu on tapana laulaa sitsien tai juhlien viimeisenä lauluna. Nykyään lauluun vaaditaan usein täyttä hiljaisuutta.
Praha 3

Praha 3 on Tšekin pääkaupunki Prahan hallinnollinen alue, joka voi viitata samannimiseen hallinotopiirin, piiriin tai kaupunginosaan. Se koostuu Žižkovista sekä osista Vinohradyä, Vysočanyä ja Strašnicea.
Hallinto.
Praha 3:n pormestarina toimii vaalikaudella 2022–2026 Michal Vronský. Sen kaupunginvaltuuston paikkajako on seuraava:
Nähtävyydet.
Praha 3:ssa sijaitsee muun muassa kaupungin korkein rakennus Žižkovin TV-torni sekä Vítkovin kukkula ja sen laella sijaitseva suuri Jan Žižkan ratsastajapatsas.
Aiheesta muualla.
Praha 3:n kotisivut
Puyumat

Puyumat (, omakielinen nimi: "Pinuyumayan") ovat yksi Taiwanin 16 virallisesti tunnustamasta alkuperäiskansasta. Vuonna 2020 Taiwanin alkuperäiskansojen neuvoston mukaan puyumoiden lukumäärä oli 14 517.
Tunnettuja puyumataustaisia taiwanilaisia ovat muun muassa laulaja A-Mei ja poliitikko Paelabang Danapan. Nykyään puyumoiden asuinalue koostuu 13 kylästä Taitungin piirikunnan alueella.
Historia.
Puyumoiden omakielisen nimen (Pinuyumayan) alkuperästä on kaksi teoriaa ja se tarkoittaa joko ”bambusyntyinen” tai ”kivisyntyinen”. 1600-luvulle tultaessa puyumat olivat Taiwanin merkittävimpiin kuuluva alkuperäiskansa ja seuraavalla vuosisadalla osa heistä muutti etelään Hengchunin niemimaalle. 1700-luvulla myös riisinviljelys levisi puyumoiden keskuuteen. Tätä ennen merkittäviä viljelyskasveja olivat hirssi ja hamppu. 1960-luvulta lähtien monet puyumat ovat alkaneet viljelemään ensisijaisesti rahakasveja kuten annoonoita ja betelpähkinöitä.
Puyuman kielen puhujien määrän lasku havaittiin jo 1900-luvun alussa. Taiwanilaiset lähetyssaarnaajat alkoivat levittää kristinuskoa puyumoiden parissa 1950-luvulla. Markuksen evankeliumi käännettiin puyumaksi 1980-luvulla japanilaisia kanji-merkkejä käyttäen, mutta tämän käyttö jäi vähäiseksi.
Kulttuuri ja uskonto.
Kudonta on ollut tärkeä osa puyumoiden kulttuuria, ja vaatteissa käytetyt kudotut kuviot ovat perinteisesti ilmaisseet muun muassa sukupuolta, sosiaalista asemaa ja ikää. Tätä kudontakulttuuria on pyritty säilyttämään ja yksi merkittävimmistä tekijöistä on Sunay Paelabang, jonka Taitungin piirikunta on tunnustanut perinteisen puyumalaisen kudontatekniikan säilyttäjäksi. 
Uskonnoltaan puyumat ovat pääsääntöisesti kristittyjä (noin 70 % kansasta) tai animisteja (noin 30 %).
Merkittäviä puyumoiden keskuudessa juhlittavia juhlia ovat muun muassa hirssin sadonkorjuujuhla ja nuorison juhla. Aikuistumisseremoniaan saakka nuoriso käyttää yksinkertaisia saniaisista tehtyjä seppeleitä, mutta tämän jälkeen voi alkaa käyttää kukilla koristeltuja seppeleitä. Seppeleitä annetaan myös vieraille erilaisten rituaalien aikana. Yleisiä seppeleissä käyettäviä kukkia ovat muun muassa morsiusharso, isoihmeköynnös ja krysanteemit.
Perinteiseen puyumoiden ruokakulttuuriin kuuluvat riisi, hirssi, batatti ja taaro, jotka ovat perusruokaa. Proteiinia on perinteisesti saatu metsästämällä, kalastamalla tai keräämällä äyriäisiä. Puyumoille omaleimainen ruokalaji on isogalangajuuren lehtiin kääritty mykerö, jossa on suolattua possua ja tahmeaa riisiä. Betelpähkinöiden pureskelu on yleistä ja niitä tarjotaan myös uhrilahjoiksi.
Puyuman kielen säilyminen on ollut huomattava ongelma alkuperäisväestön keskuudessa siinä missä muidenkin alkuperäiskansojen keskuudessa. Eräs merkittävä kielen säilyttämistyötä tekevä on Akawyan Pakawyan. Puyumaa opetetaan jonkin verran kouluissa, mutta merkittävä osa sen reilusta tuhannesta puhujista on vanhuksia. Suurin osa puyumoista puhuu joko mandariinikiinaa tai hokkienia.
Lux (Rosalían albumi)

Lux (tyyliteltynä isoilla kirjaimilla) on espanjalaislaulaja Rosalían neljäs studioalbumi. Se julkaistiin Columbia Recordsin kautta 7. marraskuuta 2025. Albumin digitaalinen versio sisältää 15 kappaletta, kun taas CD- ja vinyyliversiot sisältävät 18 kappaletta. "Lux" äänitettiin Lontoon sinfoniaorkesterin kanssa Daníel Bjarnasonin johdolla. Albumilla vierailevat Björk, Carminho, Estrella Morente, Sílvia Pérez Cruz, Yahritza y su Esencia ja Yves Tumor.
Albumilla lauletaan yhteensä 14 eri kielellä: arabiaksi, englanniksi, espanjaksi, hepreaksi, italiaksi, japaniksi, katalaaniksi, latinaksi, mandariinikiinaksi, portugaliksi, ranskaksi, saksaksi, sisiliaksi ja ukrainaksi. Albumin ensimmäinen single ”Berghain” julkaistiin 27. lokakuuta 2025, ja siinä vierailevat Björk ja Tumor. Spotifyssä albumia kuunneltiin ensimmäisen päivän aikana 42,1 miljoonaa kertaa.
Langset

Langset on taajama Eidsvollin kunnassa Akershusin läänissä Norjassa. Taajaman pinta-ala on 0,4 neliökilometriä ja asukasluku 391 vuonna 2024.
Omdurmanin islamilainen yliopisto

Omdurmanin islamilainen yliopisto (, lyhennys OIU) on pienehkö islamilainen yliopisto Omdurmanissa, Khartoumin osavaltiossa Sudanissa. Yliopiston alkuna pidetään vuonna 1912 perustettua islamilaista instituuttia. Siitä tuli korkeakoulu vuonna 1924 ja yliopisto 1965. Nykyinen asema on vuodelta 1975. Yliopiston toiminta nojautuu maan korkeakouluopetuksen neuvoston säädöksiin ja taloudelliseen tukeen. Yliopistolla on sivutoimipisteet Libanonin Damaskosissa ja Keniassa.
Opetus annetaan arabian kielellä. Lukuvuosi kestää heinäkuusta huhtikuulle. Opiskelijoita on runsas 2 600. Yliopisto on sijoittunut vuosien 2024–2025 yliopistovertailuissa Sudanin kymmenen arvoistetuimman yliopiston joukkoon.
Minnesund

Minnesund on taajama Eidsvollin kunnassa Akershusin läänissä Norjassa. Taajaman pinta-ala on 0,7 neliökilometriä ja asukasluku 558 vuonna 2024.
Flateby

Flateby on taajama Enebakkin kunnassa Akershusin läänissä Norjassa. Taajaman pinta-ala on 1,6 neliökilometriä ja asukasluku 3 901 vuonna 2024.
Ytre Enebakk

Ytre Enebakk on taajama Enebakkin kunnassa Akershusin läänissä Norjassa. Taajaman pinta-ala on 2,5 neliökilometriä ja asukasluku 4 675 vuonna 2024.
Grønlund

Grønlund on taajama Gjerdrumin kunnassa Akershusin läänissä Norjassa. Taajaman pinta-ala on 2,3 neliökilometriä ja asukasluku 5 643 vuonna 2024. Grønlundissa sijaitsee kunnan hallinnollinen keskus Ask.
Maura (Nannestad)

Maura on taajama Nannestadin kunnassa Akershusin läänissä Norjassa. Taajaman pinta-ala on 2,3 neliökilometriä ja asukasluku 4 757 vuonna 2023.
Haga (Nes)

Haga on taajama Nesin kunnassa Akershusin läänissä Norjassa. Taajaman pinta-ala on 0,7 neliökilometriä ja asukasluku 728 vuonna 2024.
C. Frank Bennett

C. Frank Bennett on yhdysvaltalainen farmakologi. Hän kehitti biokemisti Adrian R. Krainerin kanssa nusinerseeni-lääkkeen spinaaliseen lihasatrofiaan (SMA), josta he saivat Breakthrough Prize in Life Sciences -palkinnon vuonna 2019. Bennett on Ionis Pharmaceuticalsin tieteellinen johtaja ja yksi sen perustajajäsenistä.
Palkinnot.
Hereditary Disease Foundation palkitsi Bennettin Leslie Gehry Prize for Innovation in Science -palkinnolla vuonna 2018 antisense-hoitojen kehittämisestä Huntingtonin tautiin. Vuonna 2019 Bennettille ja Adrian R. Krainerille myönnettiin Breakthrough Prize in Life Sciences -palkinto ensimmäisen lasten geeniterapialääkkeen kehittämisestä SMA-tautiin. Bennett sai OTS Lifetime Achievement Awardin vuonna 2021 ja Rainwater Prizen vuonna 2023 yhdessä Don W. Clevelandin ja Timothy M. Millerin kanssa. Palkinnon perusteena oli antisense-tekniikoiden kehittäminen hermoston rappeumasairauksien hoitoon.
Maredin taistelu

Maredin taistelu oli Ruotsin ja Tanskan välinen taistelu Pohjoismaiden seitsenvuotisessa sodassa 9. marraskuuta 1563. Ruotsalaiset olivat perääntymässä Halmstadista, jota he olivat epäonnistuneesti yrittäneet piirittää. Tanskalaiset saivat heidät kiinni lähellä nykyistä Oskarströmiä, ja 52 tuntia kestänyt taistelu päättyi ruotsalaisten tappioon.
Annamária Vicsek

Annamária Vicsek (s. 9. helmikuuta 1973 Szabadka (Subotica), Jugoslavia) on serbianunkarilainen logopedi-erityisopettaja ja europarlamentaarikko, joka Unkarin Fidesz-puolueen edustajana toimii Euroopan patriootit -ryhmässä.
Elämä ja ura.
Annamária Vicsek syntyi 1973 tuolloisen Jugoslavian Vojvodinassa Szabadkan (Subotica) kaupungissa ja kävi koulunsa Újvidékissä (Novi Sad). 18-vuotiaana hän muutti Budapestiin, missä kouluttautui logopediksi ja erityispedagogiksi. Vuoteen 2007 saakka hän työskenteli logopedinä Budapestissä ja palasi sitten Novi Sadiin.
Serbiaan palattuaan Vicsek työskenteli ensin unkarinkielisen opetuksen kehittämisprojektissa ja johti sitten vuosina 2010–2014 Vojvodinan pedagogisen instituutin "(Vajdasági Pedagógiai Intézet)" kehittämisosastoa, missä hänen työalanaan oli jatkokoulutuksen ja oppimateriaalien kehittäminen. Vuonna 2014 hänet valittiin Serbian parlamenttiin edustamaan Vojvodinan unkarilaisten puoluetta "(Vajdasági Magyar Szövetség, VMSZ)." Hän toimi parlamentin opetus- ja sosiaalipoliittisten asioiden valiokunnissa.
Vuosina 2016–2024 Vicsek työskenteli Serbian opetusministeriössä valtiosihteerinä, toimialanaan ihmis- ja vähemmistöoikeudet sekä erityisopetuksen kysymykset. Tässä tehtävässä hän osallistui myös kansainvälisiin yhteistyöhankkeisiin. Vuodesta 2018 hän on ollut Euroopan erityisopetuksen ja inklusiivisen opetuksen kehittämiskeskuksen "(European Agency for Special Needs and Inclusive Education)" edustuston, vuodesta 2023 johtokunnan jäsen.
Vuoden 2024 europarlamenttivaaleissa Vicsek valittiin Euroopan parlamenttiin Unkarin Fidesz-KDNP-vaaliliiton listalta. Hän on varsinaisena jäsenenä Kulttuuri- ja koulutusvaliokunnassa (CULT), varajäsenenä Liikenne- ja matkailuvaliokunnassa (TRAN), Budjettivaliokunnassa (BUDG) ja Talousarvion valvontavaliokunnassa (CONT). Hän on kansallisten vähemmistöjen ja vähemmistökielten työryhmän "(Minority Intergroup)" varapuheenjohtaja.
Vojvodinan unkarilaisten liittoon (VMSZ) Vicsek on kuulunut vuodesta 2008. Vuonna 2024 hänet valittiin puolueen varapuheenjohtajistoon.
Hermann Conring

Hermann Conring (9. marraskuuta 1606 Itä-Friisian kreivikunta – 12. joulukuuta 1681) oli saksalainen yleisnero. Hän opiskeli Helmstedtin yliopistossa ja toimi siellä vuodesta 1632 filosofian professorina. Myöhemmin hänestä tuli myös lääketieteen ja valtio-opin professori. Lisäksi Conring oli juristi. Vuonna 1643 hän julkaisi teoksen "De Origine Juris Germanici", jonka ansiosta häntä pidetään yhtenä oikeushistorian perustajista.
Savuruohojen suvun latinankielinen tieteellinen nimi "Conringia" on annettu Hermann Conringin mukaan.
C. Peter Wagner

Charles Peter Wagner (15. elokuuta 1930 – 21. lokakuuta 2016) oli yhdysvaltalainen teologi, missiologi ja kirkon kasvun asiantuntija. Hän toimi kirkon kasvun professorina Fullerin teologisen seminaarin maailmanlähetyksen koulussa vuosina 1971–2001.
Wagner kirjoitti tai toimitti yli 70 kirjaa evankelioinnista, lähetystyöstä ja hengellisestä dynamiikasta, joissa hän popularisoi käytännön strategioita kirkon kasvattamiseksi. Nämä perustuivat empiirisiin havaintoihin maailmanlaajuisesta kristinuskosta. Myöhemmällä urallaan hän perusti vuonna 1991 Global Harvest Ministries -järjestön ja nousi keskeiseksi arkkitehdiksi New Apostolic Reformation -liikkeessä. Liike korosti apostolien ja profeettojen palauttamista yhteiskunnallisen vaikutusvallan takaisin saamiseksi hengellisen sodankäynnin ja dominioteologian avulla.
Vaikka hänen kirkon kasvun periaatteensa vaikuttivat evankelisiin lähetystyöhön ympäri maailmaa, hänen NAR-opetukset herättivät kritiikkiä perinteisiltä teologeilta. Wagneria kritosoitiin vahvistamattomien profeetallisia väitteiden ja hierarkisten rakenteiden edistämisesestä, jotka muistuttivat myöhempien aikojen apostolisuutta. Kannattajat antavat hänelle tunnustusta helluntailaisten yhteiskunnallisen osallistumisen elvyttämisestä.
Ignacio Aldecoa

Ignacio Aldecoa (1925–1969) oli espanjalainen kirjailija. Hän kirjoitti modernistisia novelleja, jotka julkaistiin vuonna 1995 kokoelmateoksena "Cuentos completos". Lisäksi hän kirjoitti romaaneja. Aldecoan kieli on vähäeleistä ja tarkkaa, ja hän ottaa kantaa yhteiskunnan heikkojen ja sorrettujen puolesta. Myös hänen vaimonsa Josefina R. Aldecoa oli kirjailija.
Robert Schuller

Robert Harold Schuller (16. syyskuuta 1926 – 2. huhtikuuta 2015) oli yhdysvaltalainen kristitty televisioevankelista, pastori, motivaatiopuhuja ja kirjailija. Hän oli reformoidun kirkon pappi ja aloitti palveluksensa vuonna 1955 drive-in-teatterikirkossa Garden Grovessa Kaliforniassa. Schuller toimi pastorina kirkossaan Garden Grovessa yli viiden vuosikymmenen ajan.
Vuonna 1970 hän aloitti viikoittaisen "Hour of Power" -televisio-ohjelman, jota hän juonsi nauhoitettuna versiona sunnuntaimessustaan. Hän teki ohjelmaa eläkkeelle jäämiseensä asti vuonna 2006. Hänen pojanpoikansa Bobby Schuller on jatkanut ohjelmaa. Hän päätti aloittaa lähetykset pian sen jälkeen, kun hän oli saanut rohkaisua pitkäaikaiselta ystävältään Billy Grahamilta vierailullaan suositun evankelistan luona. 1990-luvulla hänen televisioituja saarnojaan katsoi säännöllisesti arviolta 20 miljoonaa katsojaa. Schullerin viikoittainen televisio-ohjelma oli yksi ensimmäisistä viikoittaisista televisioiduista jumalanpalveluksista.
Pastorina ollessaan Schuller johti kahden kirkon rakentamista. Ensimmäinen hänen toimikautensa aikana rakennettu kirkko oli Garden Grove Community Church, johon mahtui 1 400 henkilöä, ja toinen oli paljon suurempi Crystal Cathedral, jonka kapasiteetti on 2 736 henkilöä.
Seediqit

Seediqit (, omakielinen nimi: "Seediq"; "ihminen") ovat yksi Taiwanin 16 virallisesti tunnustamasta alkuperäiskansasta. Vuonna 2020 maan alkuperäiskansojen neuvosto arvioi seediqien lukumääräksi 10 452. Seediqien perinteinen asuinalue sijaitsee nykyisten Nantoun ha Hualienin piirikuntien rajalla.
Tunnettuja seediqeja ovat muun muassa kapinajohtaja Mona Rudao sekä näyttelijä ja ohjaaja Umin Boya.
Historia ja elinkeinot.
Seediqien kansanperinteen mukaan he ovat alkujaan kotoisin Mudanyan-vuorilta, josta ovat sittemmin vaeltaneet nykyisille asuinalueilleen ja jakautuneet kolmeen heimoon.
Vuonna 1930 seediqit nousivat kapinaan japanilaisia siirtomaaisäntiä vastaan, mutta kapina kukistettiin. Tapaus tunnetaan nimellä Wushen tapaus ja siitä tehtiin elokuva, joka sai ensi-iltansa vuonna 2011 ensimmäisenä Taiwanin alkuperäiskansoista kertovana elokuvana.
Omaksi kansakseen seediqit tunnustettiin huhtikuussa 2008. Tätä ennen heidät oltiin, yhdessä tarokoiden kanssa, laskettu kuuluvan atayaleihin. Tämä luokittelu oli peräisin Japanin siirtomaa-ajalta, jolloin japanilaisten mukaan Taiwanissa oli vain yhdeksän eri alkuperäiskansaa. Seediqit olivat pyytäneet Taiwanin hallitukselta virallista tunnustusta jo vuonna 2006.
Kulttuuri ja uskonto.
Uskonnoltaan seediqit ovat suurimmaksi osaksi (noin 75 %) kristittyjä ja loput (noin 25 %) harjoittaa animismia. Perinteisesti seediqit ovat seuranneet gaya-nimistä järjestelmää, joka säänteli elämän kaikkia osa-alueita ja jonka noudattamatta jättämisen uskottiin johtavan onnettomuuksiin.
Tatuoinnit ovat olleet merkittävä piirre seediqien kulttuurissa ja yksilö sai niitä saavutustensa perusteella: miehet metsästyksessä ja naiset esimerkiksi taidokkaalla kudonnalla. Tatuoinnit olivat myös merkki aikuisuudesta, joka tarvittiin ennen naimisiin menoa. Uskomuksen esi-isät tunnistivat kuolleen seediqin tämän tatuointien perusteella tuonpuoleisessa. Tautuointeja on otettu erityisesti kasvoihin.
Seediqien puhuma tarokoa (tai seediqia) on opetettu joissakin kouluissa vuodesta 2001 lähtien. Monet kaupungeissa kasvaneet seediqit eivät juurikaan osaa kieltä, mutta ovat esimerkiksi vaihtaneet nimensä kiinankielisestä seediqinkieliseen pitääkseen yllä kontaktia kulttuuriinsa.
Seediqien perusruokaa on perinteisesti ollut hirssi, taro ja bataatti. Myöhemmin mukaan tuli myös riisi. Seediqien metsästämiin eläimiin kuuluvat muun muassa liito-oravat ja villisika, joiden liha on savustettu säilyvyyden parantamiseksi.
Vaatteet on perinteisesti tehty pellavasta ja värjätty lähtökohtaisesti punaiseksi. Sekä miehet että naiset käyttivät viittaa, mutta vain naiset käyttivät hametta. Japanilaisten vaikutuksesta myös puuvillasta tuli suosittu materiaali.
Johan August Meijerfeldt vanhempi

Johan August Meijerfeldt vanhempi (1664 tai 1666 Liivinmaa – 10. marraskuuta 1749) oli ruotsalainen kreivi, kenraali ja valtaneuvos. Hän osallistui Kaarle XII:n sotaretkelle Venäjää ja Puolaa vastaan ja johti Ruotsin joukot voittoon Poznańin (Posenin) taistelussa vuonna 1704. Hän osallistui myös Narvan taisteluun 1700, Pultavan taisteluun 1709, jossa joutui lyhyeksi ajaksi vangiksi, ja Helsingborgin taisteluun 1710. Vuosina 1713–1747 hän toimi Ruotsin Pommerin kenraalikuvernöörinä.
Meijerfeldtin poika oli Johan August Meijerfeldt nuorempi.
Johan August Meijerfeldt

Johan August Meijerfeldt voi tarkoittaa seuraavia ruotsalaisia henkilöitä:
Richard Maunder

Richard Maunder (1937 Southsea, Hampshire – 2018) oli brittiläinen matemaatikko ja musiikkitieteilijä.
Maunder syntyi arkkitehdin ja opettajan perheeseen. Hän väitteli vuonna 1962 filosofian tohtoriksi Cambridgen yliopiston Christ’s Collegesta, jonka fellow hänestä tuli vuonna 1964. Maunder opetti Southamptonin yliopistossa vuosina 1963–1964 ja toimi sitten eläkkeelle jäämiseensä saakka matematiikan luennoitsijana Christ’s Collegessa. Hän julkaisi oppikirjan "Algebraic Topology" (1970). Myöhemmin hän kuitenkin keskittyi enemmän työhönsä musiikin parissa. Maunder alkoi rakentaa soittimia, esiintyä periodisoittimin ja ajoittain johtaa pieniä orkestereita. Hän kirjoitti Wolfgang Amadeus Mozartin requiemista kirjan "Mozart’s Requiem: On Preparing a New Edition" (1988) ja loi teoksesta uuden, kiistellyn version, jossa hän pyrki sivuuttamaan Franz Xaver Süssmayrin säveltämät osuudet. Maunder teki lisäksi vuonna 1990 viimeistellyn version Mozartin c-mollimessusta. Maunderin versiot Mozartin teoksista levyttivät Christopher Hogwood ja Paul McCreesh.
Maunder teki useita nuottijulkaisuja 1700-luvun musiikista. Hän julkaisi myös kirjat "The Scoring of Baroque Concertos" (2004) ja "The Scoring of Early Classical Concertos" (2014). Maunder meni vuonna 1963 naimisiin Marilyn Gloverin kanssa. Pariskunta asettui Sawstoniin ja sai kolme yhteistä poikaa.
Erkki Uusi-Rauva

Erkki Sakari Uusi-Rauva (s. 30. tammikuuta 1946 Helsinki) on suomalainen insinööri ja teollisuustalouden emeritusrofessori.
Uusi-Rauva syntyi diplomi-insinööri Esko Sakari Uusi-Rauvan ja Eeva Kaarina Aron perheeseen. Hän avioitui 1973 Marjatta Branderin kanssa. Uusi-Rauva tuli ylioppilaaksi Kalevan yhteiskoulusta 1965 ja valmistui Tampereen teknillisestä korkeakoulusta diplomi-insinööriksi 1971 ja tekniikan lisensiaatiksi 1976 ja väitteli siellä tekniikan tohtoriksi 1979. Uusi-Rauvalla on myös ekonomin tutkinto Tampereen yliopistosta vuodelta 1974.
Uusi-Rauva oli Suunnittelu- ja insinööritoimisto Air-Ix Oy:n ja Insinööritoimisto LVI-Miehet Oy:n palveluksessa 1970–1973, assistentti Tampereen teknillisessä korkeakoulussa 1973–1974, lehtori, vt. apulaisprofessori ja apulaisprofessori Teknillisessä korkeakoulussa 1974–1991 ja Suomen Akatemian varttunut tutkija 1988–1989 ja 1996–1997. Lappeenrannan teknillisessä korkeakoulussa Uusi-Rauva oli vt. professori 1989–1990 ja professori 1991–1992. Teollisuustalouden, erityisesti yrityksen talouden ja hallinnon, professori Tampereen teknillisessä korkeakoulussa ja sittemmin Tampereen teknillisessä yliopistossa hän oli 1992–2009. Uusi-Rauva on ollut myös dosentti Tampereen yliopistossa, Oulun yliopistossa ja Lappeenrannan teknillisessä korkeakoulussa. Tampereen teknillisessä yliopistossa hän on lisäksi toiminut sekä osastonjohtajana että toisena vararehtorina. Uusi-Rauva on julkaissut sekä tutkimuksia että alansa oppi- ja tietokirjoja.
Sinfonia nro 101 (Haydn)

Sinfonia nro 101 (Hob. I/101, "Kello") on sinfonia, jonka Joseph Haydn sävelsi vuosina 1793–1794 Lontoon-vierailua varten. Siitä käytetty lisänimi "Kello" tulee sinfonian toisen osan rytmisestä taustasta.
Sinfonia nro 101 kuuluu Haydnin kahdentoista Lontoon innoittaman sinfonian sarjaan. Se on pysynyt yhtenä Haydnin esitetyimmistä sinfonioista. Kantaesitys pidettiin Johann Peter Salomonin kanssa järjestetyssä konserttisarjassa Haydnin itsensä johdolla 3. maaliskuuta 1794. Saman Lontoon-matkan aikana kantaesitettiin Haydnin sinfoniat nro 99 ja nro 100.
Osat.
Haydnin 101. sinfonian ensimmäinen osa on dramaattinen ja ottaa prestoon kiihtyessään käyttöön tahtilajin 6/8, mikä on harvinaista sinfonian ensimmäiselle osalle. "Kello"-lisänimen sinfonialle tuonut pulssi toisessa osassa luodaan fagoteilla ja pizzicatojousilla, sitten myös poikkihuiluilla. 101. sinfonian kolmas osa on todennäköisesti Haydnin menuettiosista pisin ja monimutkaisin. Osan pohjalla on yksi kahdestatoista miniatyyrista, jotka Haydn oli laatinut Nikolaus II Esterházy Wienissä 1793 lahjoittamaansa tarkkaa musiikkikelloa varten. Menuetin trio-osio on saattanut toimia innoituksen lähteenä vastaavalle osiolle Ludwig van Beethovenin sinfoniassa nro 6 myöhemmin.
Finaaliosa perustuu eloisaan sävelmään, jota kehitellään monimutkaisesti, myös fuugamuodossa. Sinfoniassa on jousisoittimille kirjoitettuja huomattavan vaativia osioita, mikä on luonteenomaista Haydnin Lontoon-sinfonioille.
Ray Monipeli

Ray Monipeli on Raha-automaatti Yhdistyksen entinen peliautomaatti, jossa oli viisi peliä. Pelit olivat Jokeripokeri, Korttikeno, Kolmilinja tai viisilinja, Keno 40 sekä noppapokeri.
Pelit.
Automaatin korttikenossa ei ollut jokeria. Tämän takia voittokertoimet ovat peruskenoa suuremmat. Pelin erikoisuuksiin kuuluu myös toiminto, joka arpoo 5 korttia ja aloittaa itsenäisesti pelikierroksen. Kolmi ja viisilinjassa ovat monen eri voittolinjanpelejä ja niissä on myös tuplausmahdollisuus.
A Bad Moms Christmas

A Bad Moms Christmas (DVD-levityksessä käytetty nimeä Bad Moms 2) on vuonna 2017 ensi-iltansa saanut Jon Lucasin ja Scott Mooren käsikirjoittama ja ohjaama yhdysvaltalainen jouluaiheinen komediaelokuva, jonka pääosissa ovat Mila Kunis, Kristen Bell, Kathryn Hahn, Cheryl Hines, Christine Baranski ja Susan Sarandon. Elokuva on jatko-osa elokuvalle "Bad Moms" (2016) ja kertoo kolmesta ylikuormittuneesta äidistä, joiden omat ongelmia aiheuttavat äidit tulevat kyläilemään joulun aikaan.
"A Bad Moms Christmas" julkaistiin maailmanlaajuisesti elokuvateattereissa marraskuussa 2017. Ilmestyessään elokuva menestyi hyvin, mutta sai sekalaisen, lähinnä kielteisen vastaanoton kriitikoilta ja yleisöltä.
Juoni.
Ystävykset ja äidit Amy (Mila Kunis), Kiki (Kristen Bell) ja Carla (Kathryn Hahn) pelkäävät stressaavia joulunpyhiä. He päättävät tehdä kaikesta pienempää, joulusta yksinkertaisemman ja hauskemman, mutta eivät odottaneet omien äitiensä (Cheryl Hines, Christine Baranski ja Susan Sarandon) tulevan yllätysvierailulle.
Tuotanto.
Roolitus.
Joulukuussa 2016 Mila Kunis, Kristen Bell ja Kathryn Hahn kiinnitettiin jouluteemaiseen "Bad Momsin" jatko-osaelokuvaan, jossa he uusivat roolinsa Amynä, Kikinä ja Carlana. Justin Hartley kiinnitettiin Ty Swindlen rooliin huhtikuussa 2017, ja toukokuussa 2017 Susan Sarandon, Christine Baranski ja Cheryl Hines kiinnitettiin näyttelijäkokoonpanoon äitien äitien rooleihin. Samassa kuussa Peter Gallagher kiinnitettiin elokuvahankkeeseen, ja ensimmäisessä elokuvassa näytelleet Wanda Sykes ja Jay Hernandez kiinnitettiin rooleihinsa ensimmäisessä elokuvassa.
Kuvaukset.
"A Bad Moms Christmas" -elokuvan kuvaukset alkoivat Atlantassa toukokuussa 2017.
Ensi-ilta.
"A Bad Moms Christmas" sai maailmanensi-iltansa Regency Village Theatressa Los Angelesissa 30. lokakuuta 2017. Elokuva julkaistiin elokuvateattereissa 1. marraskuuta 2017 Yhdysvalloissa ja 10. marraskuuta 2017 Suomessa.
Vastaanotto.
"A Bad Moms Christmas" tuotti Pohjois-Amerikassa 72,1 miljoonaa dollaria ja muualla maailmassa 58,5 miljoonaa dollaria. Maailmanlaajuisesti elokuva tuotti 130,6 miljoonan dollarin lipputulot. Elokuva oli Suomessa vuoden 2017 63. katsotuin elokuva saatuaan 29 750 katsojaa.
Elokuva on saanut sekä elokuvakriitikoilta että katsojilta sekalaisia, lähinnä kielteisiä arvioita. Rotten Tomatoes -sivuston mukaan 32 prosenttia kriitikoista on antanut elokuvalle positiivisen arvosanan 4,6/10 keskiarvolla. Keräys perustuu 129 arviointiin, joista 41 ovat ”tuoreita” ja 88 ”mätiä”. Yli 10 000 käyttäjästä 43 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 30 arvostelun perusteella elokuva on saanut 42 pistettä sadasta mahdollisesta. Metacriticin 89 käyttäjää on antanut elokuvalle keskiarvon 4,8/10.
Eurooppatie E87

Eurooppatie E87 on noin 2 030 kilometriä pitkä eurooppatie. Tien lähtee pohjoisessa Ukrainasta ja sen päätepiste on Turkissa. Tie alkaa Ukrainan Odessasta ja kulkee Romanian ja Bulgarian kautta Turkin eteläosaan, Välimeren rantakaupunkiin Antalyaan.
Merkittävä osa eurooppatiestä E87 edellyttää erilaisten tienkäyttömaksujen maksamista. Romaniassa peritään siltamaksu Tonavan ylittämisestä ja tienkäyttömaksua valtion teiden käyttämisestä (vignette). Myös Bulgariassa yleisillä teillä ajettaessa ajoneuvossa tulee olla maksettu tienkäyttömaksu (vignette). Käytännössä nämä tienkäyttömaksut voi maksaa verkossa (niin sanottu e-vignette). Turkissa tienkäyttömaksua kerätään E87:llä ainakin moottoritieosuuksilla İzmirin maakunnan suunnalla. Myös E87:n lauttayhteys Dardanellien salmen yli on maksullinen.
Reitti.
Odessa - Izmajil - Reni - Galați - Tulcea - Constanța - Varna - Burgas - Marinka - Zvezdec - Malko Tarnovo - Dereköy - Kirklareli - Babaeski - Havza - Keşan - Gallipoli - Eceabat - "(lauttayhteys Dardanellien salmen yli Aasian puolelle)" - Çanakkale - Ayvalik - İzmir - Selçuk - Aydin - Denizli - Acipayam - Korkuteli - Antalya.
Eurooppatie E87:n varren kaupungeista väkirikkaimpia ovat Odessa, Varna, İzmir, Denizli ja Antalya.
Aase Texmon Rygh

Aase Texmon Rygh (13. huhtikuuta 1925 Dyrøy – 21. toukokuuta 2019 Oslo) oli norjalainen kuvanveistäjä. Hänen työnsä edustavat abstraktismia. Rygh opiskeli Valtion käsityö- ja taideteollisuuskoulussa sekä Tanskan kuninkaallisessa taideakatemiassa, jossa hänen opettajanaan toimi Einar Utzon-Frank.
Richard Marquand

Richard Alfred Marquand (22. syyskuuta 1937 Cardiff, Wales – 4. syyskuuta 1987 Tunbridge Wells, Englanti) oli brittiläinen elokuva- ja televisio-ohjaaja. Hän ohjasi "Tähtien sota" -sarjaan kuuluvan elokuvan "Jedin paluu" (1983).
Elämä.
Marquandin isä oli poliitikko Hilary Marquand. Marquand opiskeli kielitiedettä Cambridgen yliopiston King’s Collegessa. Ennen ohjaajanuraansa hän palveli Yhdistyneen kuningaskunnan ilmavoimissa ja työskenteli uutistenlukijana Hongkongissa.
Marquand kuoli aivohalvaukseen 49 vuoden iässä.
Felletin

Felletin (oksitaaniksi: "Falatin") on kunta keskisessä Ranskassa Creusen departementissa Uuden-Akvitanian alueella. Se sijaitsee Creuse-joen varrella, noin 10 kilometriä Aubussonin kaupungista etelään.
Kaupunki oli keskiajalla huomattava kuvakudosteollisuuskeskus ja samalla lähellä olevan Aubussonin kilpailija. Tätä teollisuuden alaa jatkaa yhä yli sata vuotta toiminut Ateliers Pinton. Kaupungissa on yhä jäljellä keskiaikaisia ristikkotaloja sekä Creuse-joen ylittävä silta Pont Roby.
Slovakian parlamenttivaalit 2023

Slovakian parlamenttivaalit 2023 järjestettiin lauantaina 30. syyskuuta 2023. Niissä valittiin maan kansallisen neuvoston 150 edustajaa seuraavaksi nelivuotiskaudeksi. Vaalit olivat ennenaikaiset ja alun perin vaalit oli tarkoitus järjestää helmikuussa 2024.
Tausta ja kampanjointi.
Slovakian pitkäaikainen pääministeri Robert Fico erosi tehtävästään vuonna 2018 toimittaja Ján Kuciakin murhaa seuranneiden laajojen mielenosoitusten jälkeen. Hänen ja Peter Pellegrinin johtama Smer-puolue hävisi vuoden 2020 parlamenttivaalit Igor Matovičin Tavalliset ihmiset -puolueelle.
Matovič ja hänen seuraajansa Eduard Heger joutuivat kumpikin eroamaan pääministerin paikalta kesken vaalikauden. Maaliskuussa 2023 presidentti Zuzana Čaputová nimesi maahan parlamentin ulkopuolisen asiantuntijahallituksen. Tätä ennen kansallinen neuvosto oli sopinut ennenaikaisten parlamenttivaalien järjestämisestä 30. syyskuuta 2023. Normaalin järjestyksen mukaan seuraavat vaalit olisi järjestetty vasta vuoden 2024 alkupuolella.
Fico on kampanjoinut aiempaa uraansa venäläismyönteisemmällä ja Nato-vastaisemmalla linjalla. Hän on luvannut lopettaa Ukrainan aseellisen tukemisen sen sodassa Venäjää vastaan.
Äänestäminen ja ehdokasasettelu.
Äänioikeus on kaikilla täysivaltaisilla ja viimeistään vaalipäivänä 18 vuotta täyttäneillä Slovakian kansalaisilla.
Äänestyspaikat ovat auki kello 7–22. Äänestyskopissa henkilö valitsee ensin sen puolueen lipukkeen, jota hän aikoo äänestää, ja valitsee sitten listalta enintään neljä itselleen mieleisintä ehdokasta.
Ehdokkaaksi saavat asettua sellaiset henkilöt, jotka täyttävät seuraavat ehdot:
Tavalliset ihmiset -puolue muodosti kesällä 2023 vaaliliiton pienempien puolueiden, Kristillisen liiton ("Kresťanská únia"; KÚ) ja Ihmisten vuoksi -ryhmän ("Za ľudí"), kanssa. Yhtenäisellä vaaliliitolla on 150 ehdokasta. Vaaliliitto tunnetaan nimellä "Tavalliset ihmiset ja ystävät" ().
Tulokset ja jälkipyykki.
Ovensuukyselyiden mukaan Edistyksellinen Slovakia -puolue olisi voittanut. Aamun tunteina, kun 98 prosenttia äänistä oli laskettu, uutisoitiin että alustavan laskennan mukaan Smer-SD oli saamassa sittenkin enemmän eli noin 23 prosenttia äänistä.
Yli 5 % äänikynnyksen ylittivät seuraavat puolueet:
HLAS–SD:n uskotaan olevan määräävässä asemassa tulevissa hallitusneuvotteluissa. Puolue on alkujaan irtautunut Smer–SD:stä, minkä vuoksi nämä kaksi ovat potentiaaliset hallituskumppanit.
Äänestysaktiivisuus oli 68,51 %.